pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รัฐบาลห่วงใยผู้ใช้รถเตือนให้ความสำคัญกับการใช้อุปกรณ์ป้องกันภัย รัดเข็มขัดนิรภัยทุกตำแหน่งตลอดการเดินทาง พ่อแม่ผู้ปกครองให้ความสำคัญจัดหาใช้คาร์ซีทสำหรับบุตรหลาน
วันพฤหัสบดีที่ 23 กุมภาพันธ์ 2566
23/02/2566
​รัฐบาลห่วงใยผู้ใช้รถเตือนให้ความสําคัญกับการใช้อุปกรณ์ป้องกันภัย รัดเข็มขัดนิรภัยทุกตําแหน่งตลอดการเดินทาง พ่อแม่ผู้ปกครองให้ความสําคัญจัดหาใช้คาร์ซีทสําหรับบุตรหลาน
​รัฐบาลห่วงใยผู้ใช้รถเตือนให้ความสําคัญกับการใช้อุปกรณ์ป้องกันภัย รัดเข็มขัดนิรภัยทุกตําแหน่งตลอดการเดินทาง พ่อแม่ผู้ปกครองให้ความสําคัญจัดหาใช้คาร์ซีทสําหรับบุตรหลาน ป้องกันอันตราย ลดการบาดเจ็บและสูญเสียกรณีประสบอุบัติเหตุ
วันที่ 23 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลมีความห่วงใยต่อผู้ใช้รถเนื่องจากพบว่าในอุบัติเหตุทางถนนได้เกิดความสูญเสียเนื่องจากการไม่ใช้อุปกรณ์นิรภัย รัฐบาลขอเตือนให้ประชาชนให้ความสําคัญกับการใช้อุปกรณ์ป้องกันต่างๆ ทั้งการสวมหมวกกันน็อค การคาดเข็มขัดนิรภัยขณะโดยสารรถยนต์ในทุกตําแหน่งและตลอดเวลาขณะใช้รถยนต์ การจัดหาที่นั่งนิรภัย(คาร์ซีท) หรือที่นั่งพิเศษสําหรับเด็ก เพื่อป้องกันอันตราย ลดการบาดเจ็บและสูญเสียกรณีประสบอุบัติเหตุที่สามารถเกิดขึ้นได้ตลอด
นอกจากนี้ ยังเป็นการปฏิบัติตาม พ.ร.บ.จราจรทางบก (ฉบับที่13) พ.ศ.2565 ที่ได้กําหนดโทษกรณีไม่คาดเข็มขัดนิรภัย จะมีโทษปรับ 2,000 บาท ซึ่งเพิ่มโทษจากเดิมที่ 500 บาท เช่นเดียวกับการไม่สวมหมวกนิรภัยหรือหมวดกันน็อค ที่มีโทษปรับ 2,000 บาท จากเดิม 500 บาท
น.ส.ไตรศุลี กล่าวว่า ตาม พ.ร.บ.จราจรฯ ปัจจุบันยังได้กําหนดให้คนโดยสารรถยนต์ที่เป็นเด็กอายุไม่เกิน 6 ปี ต้องจัดให้นั่งที่นั่งนิรภัยสําหรับเด็กหรือนั่งในที่พิเศษด้วย ซึ่งเรื่องนี้รัฐบาลก็ได้ให้การสนับสนุนโดยที่ประชุมคณะรัฐมนตรี(ครม.) ได้อนุมัติให้มีการยกเว้นภาษีนําเข้าคาร์ซีทสําหรับเด็กจากปกติร้อยละ 20 รายละเอียดเป็นไปตามประกาศ กระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 5) ซึ่งมีผลตั้งแต่วันที่ 23 ก.ย. 65 ไปจนถึง 31 ธ.ค. 66 เพื่อเป็นการช่วยแบ่งเบาภาระด้านราคาให้กับพ่อแม่ผู้ปกครอง เนื่องจากปัจจุบันคาร์ซีทส่วนใหญ่ยังอาศัยการนําเข้าจากต่างประเทศ ผู้ประกอบการไทยที่ผลิตในประเทศยังมีจํานวนน้อย
น.ส.ไตรศุลี กล่าวว่า กองป้องกันการบาดเจ็บ กรมควบคุมโรค กระทรวงสาธารณสุข ระบุว่า ปัจจุบันเด็กไทยใช้ที่นั่งนิรภัยสําหรับเด็กเพียงร้อยละ 3.46 เท่านั้น โดยในช่วงปี 60-64 มีเด็กอายุ 0-6 ปี เสียชีวิตจากอุบัติเหตุทางถนน 1,155 คน โดยในจํานวนนี้ 221 คนเป็นการเสียชีวิตจากการโดยสารรถยนต์
โดยกองป้องกันการบาดเจ็บฯ ได้มีคําแนะนําการเลือกคาร์ซีท จะต้องพิจารณาใน 4 จุดที่สําคัญคือ เข็มขัดนิภัย, มาตรฐานความปลอดภัย, ความใหม่ของผลิตภัณฑ์ และความเหมาะสมกับช่วงวัย โดยการติดตั้งจะต้องปฏิบัติตามคําแนะนําผลิตภัณฑ์อย่างเคร่งครัดควรติดตั้งที่ที่เบาะหลัง ไม่ควรติดตั้งที่เบาะด้านหน้าข้างคนขับ เนื่องจากเมื่อเกิดอุบัติเหตุเด็กอาจโดนกระแทกจากถุงลมนิรภัยได้
สําหรับการเลือกคาร์ซีทสําหรับเด็กแต่ละช่วงวัยนั้น มีดังนี้ เด็กแรกเกิด-3 ปี ควรใช้คาร์ซีทสําหรับทารก/เด็กเล็ก ที่เป็นที่นั่งแบบปรับให้หันหน้าไปด้านหลังรถ(Rear-facing car seat) เด็ก 2-6 ปี ใช้คาร์ซีทเป็นที่นั่งแบบหันหน้ามาด้านหน้า (Forward-facing car seat) หรือ เด็ก 4-12 ปี สามารถ ใช้ Booster Seat เป็นที่นั่งแบบหันหน้ามาด้านหน้าสําหรับเด็กโต โดยใช้ร่วมกับเข็มขัดนิรภัยปกติ (ขึ้นอยู่กับน้ําหนักและส่วนสูง) ส่วนเด็กอายุมากกว่า 12 ปี ให้คาดเข็มขัดนิรภัยทุกครั้ง ทุกตําแหน่งที่นั่งโดยสาร
รัฐบาลไทย-ข่าวทำเนียบรัฐบาล-กรมบัญชีกลางแจงเรื่องการเปลี่ยนระบบรับชำระเงินจากเครื่อง EDC เป็นแอปฯ ถุงเงิน สำหรับร้านค้าที่รับชำระค่าสินค้าและบริการผ่านบัตรสวัสดิการแห่งรัฐ
วันจันทร์ที่ 27 กุมภาพันธ์ 2566
27/02/2566
กรมบัญชีกลางแจงเรื่องการเปลี่ยนระบบรับชําระเงินจากเครื่อง EDC เป็นแอปฯ ถุงเงิน สําหรับร้านค้าที่รับชําระค่าสินค้าและบริการผ่านบัตรสวัสดิการแห่งรัฐ
ร้านค้าที่เครื่อง EDC มีอายุการใช้งานครบ 5 ปีแล้ว กรมบัญชีกลางจะมีหนังสือแจ้งไปยังร้านค้า เพื่อให้ติดต่อที่กรมบัญชีกลางหรือสํานักงานคลังจังหวัด 76 จังหวัดเท่านั้น จะไม่มีการโทรสอบถามข้อมูลใด ๆ โปรดอย่าหลงเชื่อและระวังมิจฉาชีพแอบอ้าง
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางในฐานะที่รับผิดชอบเกี่ยวกับการเบิกจ่ายเงินให้แก่ร้านค้าที่รับชําระเงินค่าสินค้าและบริการผ่านบัตรสวัสดิการแห่งรัฐ โดยให้ บมจ. ธนาคารกรุงไทย ดําเนินการวางเครื่องรับชําระเงินอิเล็กทรอนิกส์ (EDC) ให้แก่ร้านค้าที่เข้าร่วมโครงการธงฟ้าราคาประหยัดพัฒนาเศรษฐกิจท้องถิ่น (เดิมชื่อร้านธงฟ้าประชารัฐ) ของกระทรวงพาณิชย์ ซึ่งขณะนี้เครื่อง EDC เริ่มทยอยสิ้นสุดระยะเวลาการรับประกันการใช้งาน 5 ปี แล้ว หากร้านค้ามีความประสงค์จะใช้เครื่อง EDC ต่อ จะมีค่าใช้จ่ายเป็นค่าบริการที่ บมจ. ธนาคารกรุงไทย เรียกเก็บประมาณ 2,100 บาทต่อปี โดย บมจ. ธนาคารกรุงไทย จะให้ร้านค้าที่ประสงค์ใช้งานเครื่อง EDC ต่อ ทําข้อตกลง ซึ่งจะเริ่มเก็บค่าบริการตั้งแต่วันที่ 1 เมษายน 2566 และปีถัดไปจะต้องชําระภายในเดือนมีนาคมของทุกปี สําหรับร้านค้าที่ไม่ประสงค์จะใช้งานเครื่อง EDC ต่อ สามารถเปลี่ยนไปใช้แอปพลิเคชันถุงเงินแทนได้ (ไม่มีค่าใช้จ่ายเพิ่มเติม) โดยส่งคืนเครื่อง EDC พร้อมอุปกรณ์ที่อยู่ในสภาพพร้อมใช้งานได้ที่กรมบัญชีกลางหรือสํานักงานคลังจังหวัด 76 จังหวัด และต้องยื่นคําร้องขอเปลี่ยนแปลงระบบรับชําระสิทธิบัตรสวัสดิการแห่งรัฐจากเครื่อง EDC เป็นแอปพลิเคชันถุงเงินที่สํานักงานพาณิชย์จังหวัดหรือกรมการค้าภายใน
“ทั้งนี้ ร้านค้าที่เครื่อง EDC มีอายุการใช้งานครบ 5 ปีแล้ว กรมบัญชีกลางจะมีหนังสือแจ้งไปยังร้านค้า เพื่อให้ติดต่อที่กรมบัญชีกลางหรือสํานักงานคลังจังหวัด 76 จังหวัดเท่านั้น จะไม่มีการโทรสอบถามข้อมูลใด ๆ โปรดอย่าหลงเชื่อและระวังมิจฉาชีพแอบอ้างเป็นเจ้าหน้าที่กรมบัญชีกลาง โทรสอบถามข้อมูลส่วนบุคคลหรือข้อมูลทางการเงิน หากมีข้อสงสัยสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-บีโอไอต้อนรับคณะผู้จัดงาน CAEXPO
วันจันทร์ที่ 27 กุมภาพันธ์ 2566
บีโอไอต้อนรับคณะผู้จัดงาน CAEXPO
บีโอไอต้อนรับคณะผู้จัดงาน CAEXPO
บีโอไอต้อนรับคณะผู้จัดงาน CAEXPO
เมื่อเร็ว ๆ นี้ นางสาวซ่อนกลิ่น พลอยมี รองเลขาธิการคณะกรรมการส่งเสริมเสริมการลงทุน (บีโอไอ) (กลาง) ให้การต้อนรับคณะผู้จัดงานแสดงสินค้าจีน-อาเซียน (China-ASEAN Expo) หรือ CAEXPO นําโดย Ms.Wei Zhaohui (ที่ 3 จากซ้าย) เลขาธิการสํานักงานเลขาธิการ CAEXPO ในการนําเสนอความร่วมมือและแลกเปลี่ยนข้อมูลการจัดกิจกรรมร่วมกัน โดยงาน CAEXPO ครั้งที่ 20 จะจัดขึ้นระหว่างเดือนกันยายน - ตุลาคม 2566 ณ นครหนานหนิง สาธารณรัฐประชาชนจีน
รัฐบาลไทย-ข่าวทำเนียบรัฐบาล-รมว.พม. แนะสร้างอาชีพใหม่ที่ยั่งยืนให้กลุ่มชาติพันธุ์  พร้อมดึงเครือข่ายแก้ปัญหาการค้ามนุษย์ จ.ตาก
วันพฤหัสบดีที่ 23 กุมภาพันธ์ 2566
รมว.พม. แนะสร้างอาชีพใหม่ที่ยั่งยืนให้กลุ่มชาติพันธุ์  พร้อมดึงเครือข่ายแก้ปัญหาการค้ามนุษย์ จ.ตาก
รมว.พม. แนะสร้างอาชีพใหม่ที่ยั่งยืนให้กลุ่มชาติพันธุ์  พร้อมดึงเครือข่ายแก้ปัญหาการค้ามนุษย์ จ.ตาก
เมื่อวันที่ 22 ก.พ. 66เวลา 12.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยผู้บริหารกระทรวง พม. ลงพื้นที่จังหวัดตาก ณ โรงเรียนท่านผู้หญิงพรสม กุณฑลจินดา ตําบลสามหมื่น อําเภอแม่ระมาด เพื่อสร้างเครือข่ายกระทรวง พม. ที่เข้มแข็งในการช่วยเหลือและส่งเสริมการจัดสวัสดิการสังคมที่เหมาะสมสําหรับประชาชนกลุ่มเป้าหมายและกลุ่มเปราะบาง ด้วยการมอบประกาศนียบัตรสําหรับอาสาสมัครพัฒนาสังคมและความมั่นคงของมนุษย์ (อพม.) ผู้ผ่านการอบรม และผู้ปฏิบัติงานด้วยความเข้มแข็ง รวม 60 คน อีกทั้งมอบประกาศนียบัตรผู้ผ่านการอบรมยกระดับผ้าชนเผ่า (กะเหรี่ยง) 20 คน และผู้ผ่านการอบรมผู้ตัดสินกีฬาวอลเลย์บอล 15 คน นอกจากนี้ มีการมอบอุปกรณ์กีฬาให้กับเด็กนักเรียน เพื่อเสริมทักษะชีวิตในการใช้เวลาว่างให้เกิดประโยชน์
นายจุติ กล่าวว่า วันนี้ ได้หารือกับทางโรงเรียนฯ เกี่ยวกับแนวทางความร่วมมือในการช่วยเหลือและส่งเสริมพี่น้องกลุ่มชาติพันธุ์ในพื้นที่ให้คุณภาพชีวิตดีขึ้น และได้พบปะพูดคุยกับพี่น้องชาติพันธุ์ ซึ่งอยากจะประกาศความยิ่งใหญ่ของวัฒนธรรมของกลุ่มชาติพันธุ์ ขอให้รักษาวัฒนธรรมและสอนให้ลูกหลานมีความรู้ทันการเปลี่ยนแปลงของโลก โดยเฉพาะด้านเทคโนโลยีการสื่อสาร อีกทั้งต้องก้าวข้ามความยากจน โดยใช้ต้นทุนทางวัฒนธรรม ต้นทุนของความอยากรู้อยากเห็นสิ่งใหม่ๆ และต้องตั้งใจทําให้ได้ ซึ่งรัฐบาล โดยกระทรวง พม. และหน่วยงานที่เกี่ยวข้องจะคอยเป็นที่ปรึกษาแนะนําในการทําอาชีพที่สร้างรายได้ให้กับทุกคนในพื้นที่ หากทุกคนมีความขยัน อดทน และอยากเรียนรู้ จะทําให้มีอาชีพที่ยั่งยืนได้ นอกจากนี้ ต้องสนับสนุนให้คนรุ่นใหม่ในชุมชนได้มีอาชีพใหม่ๆ โดยให้ลูกหลานได้เรียนรู้และฝึกทักษะอาชีพต่างๆ เพื่อให้สามารถประกอบอาชีพใหม่และมีรายได้เลี้ยงตนเองและครอบครัวได้ในอนาคต
นายจุติ กล่าวเพิ่มเติมว่า ตนและคณะผู้บริหารกระทรวง พม. ยังได้ร่วมหารือและรับฟังการรายงานสถานการณ์การค้ามนุษย์ในระดับพื้นที่จังหวัดตาก โดยมีทีม One Home พม.จังหวัดตาก สถานีตํารวจภูธรแม่สอด ผู้แทนหน่วยงานที่เกี่ยวข้องและหน่วยงานภาคประชาสังคมในพื้นที่ได้เข้าร่วมหารือ และได้มอบหมายนางสาวแรมรุ้ง วรวัธ รองปลัดกระทรวง พม. ร่วมกับทีม One Home พม.จังหวัดตาก ลงพื้นที่ตรวจเยี่ยมและติดตามสถานประกอบการในพื้นที่อําเภอแม่สอด เพื่อรับฟังปัญหาต่างๆ และให้ข้อมูล ความรู้ที่จะเป็นการทํางานป้องกันปัญหาการค้ามนุษย์ร่วมกัน อีกทั้งสร้างความตระหนักรู้และความร่วมมือกับภาคประชาสังคมในพื้นที่ให้เกิดความเข้มแข็ง เนื่องจากพื้นที่อําเภอแม่สอดเป็นพื้นที่เศรษฐกิจที่มีความสําคัญ ดังนั้น การสร้างความร่วมมือระหว่างภาคีเครือข่ายทุกภาคส่วนทั้งภาครัฐ ธุรกิจเอกชน และประชาสังคม จะแสดงให้เห็นถึงพลังของประเทศไทยในการป้องกันปัญหาการค้ามนุษย์ของประเทศไทยให้หมดสิ้นไป
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-ชาวสวนยางเฮ! ครม.ไฟเขียว ประกันรายได้ชาวสวนยาง เฟส 4 กว่า 7.64 พันล้าน พร้อมอนุมัติสินเชื่อ 2 หมื่นล้าน หนุนกิจการไม้ยาง เฟส 2
วันอังคารที่ 28 กุมภาพันธ์ 2566
28/02/2566
ชาวสวนยางเฮ! ครม.ไฟเขียว ประกันรายได้ชาวสวนยาง เฟส 4 กว่า 7.64 พันล้าน พร้อมอนุมัติสินเชื่อ 2 หมื่นล้าน หนุนกิจการไม้ยาง เฟส 2
ชาวสวนยางเฮ! ครม.ไฟเขียว ประกันรายได้ชาวสวนยาง เฟส 4 กว่า 7.64 พันล้าน พร้อมอนุมัติสินเชื่อ 2 หมื่นล้าน หนุนกิจการไม้ยาง เฟส 2
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 28 กุมภาพันธ์ 2566 ว่า ครม.อนุมัติโครงการประกันรายได้เกษตรกรชาวสวนยาง ระยะที่ 4 วงเงิน 7,643.86 ล้านบาท และอนุมัติโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2 วงเงินกู้ยืม 20,000 ล้านบาท ตามที่กระทรวงเกษตรและสหกรณ์เสนอ
โครงการประกันรายได้เกษตรกรชาวสวนยาง ระยะที่ 4 วงเงิน 7,643.86 ล้านบาท มีระยะเวลาโครงการตั้งแต่เดือนมกราคม – กันยายน 2566 ระยะเวลาประกันรายได้รวม 2 เดือน คือ ตุลาคม – พฤศจิกายน 2565 คุณสมบัติผู้เข้าร่วมโครงการ ต้องเป็นเกษตรกรชาวสวนยางที่ขึ้นทะเบียนกับการยางแห่งประเทศไทย ภายในวันที่ 30 มิถุนายน 2565 และเป็นเกษตรกรที่ปลูกยางในพื้นที่มีเอกสารสิทธิเท่านั้น ซึ่งมีประมาณ 1.6 ล้านคน รวมพื้นที่สวนยางกรีดได้ 18.18 ล้านไร่ ส่วนหลักเกณฑ์และเงื่อนไขอื่นๆ ยังคงเดิม อาทิ 1)เป็นสวนยางอายุ 7 ปีขึ้นไปที่เปิดกรีดแล้ว รายละไม่เกิน 25 ไร่ 2)ราคายางที่ประกันรายได้ มีดังนี้ ยางแผ่นดิบคุณภาพดี 60 บาท/กิโลกรัม น้ํายางสด (DRC 100%) 57 บาท/กิโลกรัม และยางก้อนถ้วย (DRC 50%) 23 บาท/กิโลกรัม 3)แบ่งสัดส่วนรายได้ เจ้าของสวน ร้อยละ 60 และคนกรีดร้อยละ 40 ของเงินค่าประกันรายได้ สําหรับการดําเนินโครงการประกันรายได้เกษตรกรชาวสวนยางที่ผ่านมา 3 ระยะ เริ่มตั้งแต่เดือนตุลาคม 2562 วงเงินสะสมโครงการรวมทั้งสิ้น 46,682.88 ล้านบาท สามารถช่วยเหลือเกษตรกรชาวสวนยางได้เฉลี่ยปีละ 1.4 ล้านคน
นางสาวรัชดา กล่าวด้วยว่า โครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2 วงเงินสินเชื่อ 20,000 ล้านบาท มีระยะเวลา 2 ปี เริ่มตั้งแต่วันที่ ครม. มีมติอนุมัติ โครงการนี้ เป็นการสนับสนุนสินเชื่อให้กับผู้ประกอบการแปรรูปไม้ยางและผลิตภัณฑ์ที่จดทะเบียนในประเทศไทย และมีผู้ถือหุ้นที่มีสัญชาติไทยมากกว่าร้อยละ 50 เพื่อใช้เป็นทุนหมุนเวียนในการรับซื้อไม้ยาง การดําเนินงานกิจการไม้ยาง การขยายกําลังการผลิตและปรับเปลี่ยนเครื่องจักรการผลิตแก่ผู้ประกอบกิจการไม้ยางพาราและผลิตภัณฑ์ โดยรัฐบาลชดเชยดอกเบี้ยให้ผู้ประกอบการในอัตราร้อยละ 3 ต่อปี และค่าดําเนินการ รวมวงเงิน 604 ล้านบาท ซึ่งมีเป้าหมาย คือ 1)ลดพื้นที่ปลูกยาง จํานวน 200,000 ไร่ และ 2)ราคาไม้ยางไม่ต่ํากว่า 1,500 บาทต่อตัน การดําเนินโครงการในระยะที่ผ่านมา สามารถสร้างความเข้มแข็งให้แก่ผู้ประกอบกิจการแปรรูปไม้ยางพาราที่ประสบปัญหาขาดสภาพคล่องจากสถานการณ์โควิด – 19 ได้กว่า 38 บริษัท และสามารถดูดซับไม้ยางจากการโค่นต้นยางได้ 4.22 ล้านตัน จากเป้าหมายที่กําหนดไว้ 6 ล้านตัน
รัฐบาลไทย-ข่าวทำเนียบรัฐบาล-ครม. อนุมัติมาตรการให้ความช่วยเหลือผู้ประกอบการ SMEs ผ่านโครงการค้ำประกันสินเชื่อ Portfolio Guarantee Scheme (PGS) ระยะที่ 10   วงเงินค้ำประกันรวม   50,000 ล้านบาท
วันอังคารที่ 28 กุมภาพันธ์ 2566
28/02/2566
ครม. อนุมัติมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อ Portfolio Guarantee Scheme (PGS) ระยะที่ 10   วงเงินค้ําประกันรวม   50,000 ล้านบาท
ครม. อนุมัติมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อ Portfolio Guarantee Scheme (PGS) ระยะที่ 10   วงเงินค้ําประกันรวม   50,000 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) เห็นชอบมาตรการให้ความช่วยเหลือผู้ประกอบการ SMEs ผ่านโครงการค้ําประกันสินเชื่อ Portfolio Guarantee Scheme (PGS) ระยะที่ 10 โดยอนุมัติงบฯ วงเงินรวมไม่เกิน 7,125 ล้านบาท สําหรับดําเนินโครงการ ฯ โดยมีรายละเอียดสรุปได้ ดังนี้
- วัตถุประสงค์ เพื่อช่วยเหลือผู้ประกอบการ SMEs ที่มีศักยภาพที่ต้องการสินเชื่อ แต่หลักประกันไม่เพียงพอหรือมีปัญหาด้านสภาพคล่อง ให้มีโอกาสเข้าถึงสินเชื่อจากสถาบันการเงินและสามารถประกอบธุรกิจต่อไปได้ ผ่านกลไกการค้ําประกันสินเชื่อของบรรษัทประกันสินเชื่ออุตสาหกรรมขนาดย่อม (บสย.)
- วงเงินค้ําประกันรวม 50,000 ล้านบาท (ไม่เกิน 40 ลบ./ราย รวมทุกสถาบันการเงิน และการยื่นขอค้ําประกันขั้นต่ําครั้งละไม่น้อยกว่า 10,000 บาท)
- อายุการค้ําประกัน ไม่เกิน 10 ปี
ระยะเวลารับคําขอค้ําประกันสินเชื่อ 2 ปี นับตั้งแต่วันที่ คณะรัฐมนตรีอนุมัติ
- ค่าธรรมเนียมการค้ําประกัน รวมทั้งโครงการเฉลี่ยไม่เกินร้อยละ 1.75 ต่อปี และสามารถจัดสรรอัตรา ค่าธรรมเนียมการค้ําประกันสินเชื่อที่รัฐบาลจ่ายแทนผู้ประกอบการ SMEs ในแต่ละโครงการย่อยได้ตามความเหมาะสม
- การจ่ายค่าประกันชดเชย บสย. จ่ายค่าประกันชดเชยตลอดโครงการ ( 10 ปี) โดย บสย. จะเริ่มจ่ายค่าประกันชดเชยครั้งแรกในปีที่ 2 ของการค้ําประกันและในปีถัดไปจนสิ้นสุดการค้ําประกัน
- การขอรับการชดเชย รวมทั้งสิ้นไม่เกิน 7,125 ล้านบาท
- ประโยชน์ที่คาดว่าจะได้รับ - มีผู้ประกอบการ SMEs ได้รับสินเชื่อเพิ่มขึ้นไม่ต่ํากว่า 76,900 ราย ก่อให้เกิดสินเชื่อในระบบสถาบันการเงินไม่ต่ํากว่า 60,000 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า โครงการ PGS ระยะที่ 10 ดําเนินการต่อเนื่องจากโครงการ PGS ระยะที่ 9 ซึ่งครั้งนี้ ได้เพิ่มเติมกลุ่มเป้าหมายให้รวมถึงผู้ประกอบการ SMEs ขนาดเล็กด้วย (SSMEs) ซึ่งผลการดําเนินงานโครงการ PGS ระยะที่ 9 สามารถช่วยผู้ประกอบการ SMEs แล้ว 37,823 ราย และเกิดสินเชื่อจํานวน 187,494 ล้านบาท
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ บูรณาการ One Map และหลักกฎหมาย ดำเนินการแก้ปัญหาพื้นที่ทับซ้อน ยืนยันให้ความเป็นธรรมกับประชาชน
วันพฤหัสบดีที่ 23 กุมภาพันธ์ 2566
23/02/2566
รองนายกฯ พลเอก ประวิตรฯ บูรณาการ One Map และหลักกฎหมาย ดําเนินการแก้ปัญหาพื้นที่ทับซ้อน ยืนยันให้ความเป็นธรรมกับประชาชน
รองนายกฯ พลเอก ประวิตรฯ บูรณาการ One Map และหลักกฎหมาย ดําเนินการแก้ปัญหาพื้นที่ทับซ้อน ยืนยันให้ความเป็นธรรมกับประชาชน
วันนี้ (23 กุมภาพันธ์ 2566) เวลา 10.30 น. ณ มูลนิธิอนุรักษ์ป่ารอยต่อ 5 จังหวัด ผ่านระบบ VTC พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการนโยบาย แนวทางและมาตรการการบริหารจัดการที่ดินและทรัพยากรที่ดิน ครั้งที่ 1/2566 โดยได้รับทราบความคืบหน้าผลการตรวจสอบพื้นที่ ที่ยื่นคําขอเพื่อจัดให้มีโฉนดชุมชน จํานวน 486 ชุมชน โดยสามารถดําเนินการตาม สํานักงานคณะกรรมการนโยบายที่ดินแห่งชาติ ได้ 322 ชุมชน อนุญาตได้ตามกฎหมายของหน่วยงานเจ้าของพื้นที่ 35 ชุมชน อยู่ระหว่างตรวจสอบ 63 ชุมชน และไม่สามารถดําเนินการได้อีก 66 ชุมชน
ทั้งนี้ที่ประชุมพิจารณาและให้ความเห็นชอบ ให้กรมป่าไม้ เพิกถอนพื้นที่ป่าสงวนแห่งชาติเขาค้อ จังหวัดเพชรบูรณ์ ที่กองทัพภาคที่ 3 ส่งคืนป่าไม้ ในพื้นที่ ที่มีสภาพการใช้ประโยชน์ เป็นพื้นที่เกษตร พื้นที่เอกชนและพื้นที่ส่วนราชการใช้ประโยชน์ รวมทั้งพื้นที่ตรวจยึดดําเนินคดี และพื้นที่ที่ยังไม่ได้รังวัด เนื้อที่ 75,675 ไร่ และให้กรมธนารักษ์ไปดําเนินการตามกฎหมายที่ราชพัสดุ สําหรับพื้นที่คงสภาพป่าไม้ เนื้อที่ 12,688 ไร่ เพื่อรักษาสภาพป่า และให้จัดทําแผนบริหารจัดการและหลักเกณฑ์การเข้าทําประโยชน์ที่เหมาะสม รวมทั้งดําเนินงานในพื้นที่ที่ตรวจยึดดําเนินคดีตามกระบวนการยุติธรรม พร้อมทั้งเห็นชอบแนวทางการใช้เส้นปรับปรุงการสํารวจแนวเขต ปี 43 ปรับปรุงแผนที่แนวเขตที่ดินของรัฐแบบบูรณาการ ( One Map ) พื้นที่อุทยานทับลาน จังหวัดปราจีนบุรี และจังหวัดนครราชสีมา และดําเนินคดีกับผู้กระทําผิดตามกระบวนการยุติธรรม โดยให้กรมอุทยานแห่งชาติ และกรมป่าไม้ ส่งมอบพื้นที่กันออกจากเขตอุทยานทับลาน ให้สํานักงานการปฏิรูปที่ดินเพื่อเกษตรกรรมดําเนินการจัดที่ดินให้ประชาชนอยู่อาศัยทํากินตามแนวทางสํานักงานคณะกรรมการนโยบายที่ดินแห่งชาติ
รวมทั้งการทบทวนการจัดหาประโยชน์ในที่ดินของรัฐแปลง “ดงน้ําจั้น ดงบ้านอ้น และดงเหล่แขม” ตําบลกมลาไสย และตําบลหลักเมือง อําเภอกมลาไสย จังหวัดกาฬสินธุ์ และแนวทางการสร้างมูลค่าที่ดินที่รัฐจัดให้กับประชาชน ตามแนวทาง 3 ด้าน ประกอบด้วย การปรับปรุงกฎหมายและระเบียบ การกําหนดแนวทางการประเมินมูลค่าที่ดินและทรัพย์สินที่รัฐจัดให้กับประชาชน และการจัดให้มีระบบหรือสถาบันที่ให้สินเชื่อ ระยะกลางและระยะยาว
พลเอก ประวิตร วงษ์สุวรรณ กล่าวถึงการแก้ปัญหาปัญหาพื้นที่ทับซ้อน เขตปฏิรูปที่ดิน ที่ดินทํากินของราษฎรที่อยู่อาศัยมาแต่เดิม โครงการพัฒนาพื้นที่เพื่อความมั่นคง (พมพ.) และโครงการจัดที่ดินทํากินให้กับราษฎรผู้ยากไร้ในพื้นที่ป่าสงวนเสื่อมโทรม (คจก.) กับพื้นที่อุทยาน เป็นการดําเนินการตามกฎหมาย นโยบายรัฐบาลโดยยึดมติคณะรัฐมนตรีต่อเนื่องมา การดําเนินการจึงต้องรอบคอบ โดยยึดตามแนวปรับปรุงแผนที่เขตที่ดินของรัฐแบบบูรณาการ ( One Map ) ทั้งนี้เมื่อเสนอ สํานักงานคณะกรรมการนโยบายที่ดินแห่งชาติให้ความเห็นชอบแล้ว ขอให้ทุกหน่วยงาน เร่งดําเนินการในส่วนที่เกี่ยวข้อง เพื่อให้การแก้ปัญหาที่ยืดเยื้อยาวนาน เกิดความเป็นธรรมกับประชาชนที่อาศัยอยู่เดิมและเกิดประโยชน์ส่วนรวมกับประเทศชาติ
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ำตาลไทย จำกัด ครั้งที่ 2/2566
วันพุธที่ 1 มีนาคม 2566
กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 2/2566
กระทรวงเกษตรฯ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 2/2566
วันอังคารที่ 28 กุมภาพันธ์ 2566 เวลา 14.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการบริษัท บริษัทอ้อยและน้ําตาลไทย จํากัด ครั้งที่ 2/2566 ในฐานะกรรมการ (ผู้แทนกระทรวงเกษตรและสหกรณ์)
ณ ห้องประชุม บริษัทอ้อยและน้ําตาลไทย จํากัด อาคารพญาไทพลาซ่า ชั้น 32 เขตราชเทวี กรุงเทพมหานคร โดยมี นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม เป็นประธานการประชุมฯ
ที่ประชุมได้ร่วมกันพิจารณาในประเด็น 1) ขออนุมัติจ่ายเงินค่าสมาชิกรับข่าวและข้อมูลน้ําตาลทรายกับบริษัท Czarnikow Group Limited และ 2) ขอความเห็นชอบกําหนดวันประชุม วันปิดสมุดทะเบียนพักการโอนหุ้นและระเบียบวาระประชุมสามัญผู้ถือหุ้นประจําปี 2565 ครั้งที่ 40
รัฐบาลไทย-ข่าวทำเนียบรัฐบาล-ครม.เห็นชอบสนับสนุนงบโครงการ “สานใจไทย สู่ใจใต้” มูลนิธิรัฐบุรุษ พลเอกเปรมฯ ปีละ 12 ล้าน สร้างโอกาสเยาวชน 5 จังหวัดชายแดนใต้
วันพุธที่ 1 มีนาคม 2566
01/03/2566
ครม.เห็นชอบสนับสนุนงบโครงการ “สานใจไทย สู่ใจใต้” มูลนิธิรัฐบุรุษ พลเอกเปรมฯ ปีละ 12 ล้าน สร้างโอกาสเยาวชน 5 จังหวัดชายแดนใต้
ครม.เห็นชอบสนับสนุนงบโครงการ “สานใจไทย สู่ใจใต้” มูลนิธิรัฐบุรุษ พลเอกเปรมฯ ปีละ 12 ล้าน สร้างโอกาสเยาวชน 5 จังหวัดชายแดนใต้
วันนี้ (1 มีนาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 28 กุมภาพันธ์ 2566 ว่า ครม.เห็นชอบหลักการการสนับสนุนการขับเคลื่อนโครงการ “สานใจไทย สู่ใจใต้” โดยสนับสนุนงบประมาณอุดหนุนให้กับมูลนิธิรัฐบุรุษ พลเอก เปรม ติณสูลานนท์ จํานวนปีละ 12 ล้านบาท เริ่มตั้งแต่ปีงบประมาณ พ.ศ.2567 เป็นต้นไป ตามที่ศูนย์อํานวยการบริหารจังหวัดชายแดนภาคใต้ (ศอ.บต.) เสนอ
มูลนิธิรัฐบุรุษ พลเอก เปรม ติณสูลานนท์ เป็นองค์กรไม่แสวงหากําไร มีภารกิจดําเนินกิจกรรมสาธารณะประโยชน์ ซึ่งได้ดําเนินโครงการ “สานใจไทย สู่ใจใต้” มาตั้งแต่ปี 2548 จนถึงปัจจุบัน มีวัตถุประสงค์เพื่อสร้างโอกาสและส่งเสริมให้เยาวชนในพื้นที่จังหวัดชายแดนภาคใต้ได้มีโอกาสเรียนรู้และเข้าใจในบริบทของสังคมไทย ตลอดจนเพิ่มพูนทักษะประสบการณ์ตรงในการเรียนรู้วิถีชีวิตความเป็นอยู่ในสังคมพหุวัฒนธรรม โดยมีกลุ่มเป้าหมาย เป็นเยาวชนที่มีอายุ 16 – 18 ปี ในพื้นที่ 5 จังหวัดชายแดนภาคใต้ คือ จังหวัดสงขลา สตูล ปัตตานี ยะลา และนราธิวาส ที่มีผลการเรียนในระดับ 3.00 ขึ้นไป กําลังศึกษาในสถานศึกษาของรัฐและเอกชนทั้งในระบบและนอกระบบ ครอบครัวยากจนหรือกําพร้า ขาดโอกาสทางการศึกษา ประสบเหตุการณ์ความไม่สงบในจังหวัดชายแดนภาคใต้ รวมจํานวน 640 คนต่อปี ซึ่งจะแบ่งออกเป็น 2 รุ่น รุ่นละ 320 คน
ส่วนการดําเนินโครงการนั้น จะนํากลุ่มเป้าหมายทั้ง 2 รุ่น ครูพี่เลี้ยง และคณะกรรมการดําเนินโครงการ เข้าร่วมการฝึกอบรมและพัฒนาการเรียนรู้ด้วยการร่วมใช้ชีวิตกับครอบครัวอุปถัมภ์ใน กทม. และจังหวัดใกล้เคียง รวมทั้ง ทัศนศึกษาและเข้าค่ายสิ่งแวดล้อม ประวัติศาสตร์ วิทยาศาสตร์ ระยะเวลารวม 30 วัน เพื่อให้เกิดการแลกเปลี่ยนเรียนรู้สภาพความเป็นอยู่ของชุมชนสังคมพหุวัฒนธรรม รวมถึงการเสริมสร้างทักษะการเรียนรู้ วิสัยทัศน์ ทัศนคติ และประสบการณ์ชีวิตที่ดี พร้อมทั้งจัดตั้ง “สมาคมเยาวชนสานใจไทย สู่ใจใต้” โดยขยายผลเป็นลักษณะเครือข่ายเด็กและเยาวชนรวมถึงประชาชนทั่วไป เพื่อร่วมกันทํากิจกรรมจิตอาสาทําความดีเพื่อแผ่นดิน โดยจะมีการติดตามประเมินผลการดําเนินงานเป็นประจําทุกปี
นางสาวรัชดา กล่าวว่า งบประมาณที่สนับสนุนโครงการสานใจไทย สู่ใจใต้ ปีละ 12 ล้านบาทนั้น นําไปใช้เป็นค่าใช้จ่ายสําหรับผู้เข้าร่วมโครงการตลอดระยะเวลาฝึกอบรม 30 วัน รวมทั้งสิ้น 720 คน แบ่งเป็น 1.เด็กและเยาวชนกลุ่มเป้าหมาย รวม 640 คน 2.ครูพี่เลี้ยง 40 คน และคณะกรรมการดําเนินโครงการ 40 คน คิดเป็นค่าใช้จ่ายเฉลี่ยต่อคน จํานวน 16,670 บาท ซึ่งมีค่าใช้จ่าย ได้แก่ ค่าอาหารเช้า กลางวัน และเย็น ค่าอาหารว่างและเครื่องดื่ม ค่าที่พัก ค่าเช่าเหมารถบัสปรับอากาศ และค่าเอกสารประกอบกิจกรรม
“โครงสานใจไทย สู่ใจใต้ จะเป็นประโยชน์อย่างยิ่งในการพัฒนาเด็กและเยาวชนในพื้นที่ 5 จังหวัดชายแดนใต้ ให้มีความรู้ความเข้าใจและมีทักษะการอยู่ร่วมกันในสังคมพหุวัฒนธรรม เกิดเป็นเครือข่ายของเด็กและเยาวชนที่เข้มแข็ง สามารถเป็นแกนนํา เพื่อสร้างสังคมพหุวัฒนธรรมที่เข้มแข็ง ซึ่งเป็นสภาวะแวดล้อมที่เอื้อต่อการเสริมสร้างสันติสุขในจังหวัดชายแดนภาคใต้ได้อย่างมีประสิทธิภาพ”นางสาวรัชดากล่าว
รัฐบาลไทย-ข่าวทำเนียบรัฐบาล-SME D Bank รับ 2 รางวัลใหญ่เชิดชูเกียรติแห่งปี 2565 ‘สุดยอดองค์กรและผู้บริหาร’ ตอกย้ำบทบาท ‘ธนาคารเพื่อเอสเอ็มอีไทย’
วันจันทร์ที่ 27 กุมภาพันธ์ 2566
27/02/2566
SME D Bank รับ 2 รางวัลใหญ่เชิดชูเกียรติแห่งปี 2565 ‘สุดยอดองค์กรและผู้บริหาร’ ตอกย้ําบทบาท ‘ธนาคารเพื่อเอสเอ็มอีไทย’
SME D Bank รับรางวัลเชิดชูเกียรติ จากนิตยสาร  “CEO THAILAND” โดยได้รับเลือก 2 รางวัล ได้แก่ “สุดยอดองค์กรแห่งปี” สาขาองค์กรผู้ส่งเสริมภาคธุรกิจ SME และกก.ผจก.SME D Bank รับรางวัล “สุดยอดผู้บริหารแห่งปี” สาขาส่งเสริมภาคธุรกิจ SME ยอดเยี่ยม
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank รับรางวัลเชิดชูเกียรติ จากนิตยสาร “CEO THAILAND” สื่อมวลชนด้านธุรกิจและเศรษฐกิจ ที่ได้คัดเลือกและมอบรางวัลให้แก่องค์กรและผู้บริหารที่มีผลงานโดดเด่นตลอดปี 2565 ที่ผ่านมา โดย SME D Bank ได้รับเลือก 2 รางวัล ได้แก่ “สุดยอดองค์กรแห่งปี” สาขาองค์กรผู้ส่งเสริมภาคธุรกิจ SME จากบทบาทสําคัญในการเป็นธนาคารเพื่อเอสเอ็มอีไทย ดําเนินนโยบายที่ได้รับมอบหมายจากรัฐบาล ช่วยเหลือผู้ประกอบการเอสเอ็มอีไทย ก้าวผ่านสถานการณ์โควิด-19 ได้อย่างแข็งแกร่ง ผ่านกระบวนการ “เติมทุนคู่พัฒนา” โดยปี 2565 ที่ผ่านมา สร้างสถิติใหม่พาผู้ประกอบการเอสเอ็มอีเข้าถึงแหล่งทุนกว่า 68,800 ล้านบาท ซึ่งยอดดังกล่าว สูงสุดตั้งแต่ก่อตั้งธนาคารมากว่า 21 ปี ควบคู่กับช่วยพัฒนาผ่านความร่วมมือกับหน่วยงานพันธมิตร ทั้งภาครัฐและเอกชน จัดกิจกรรมเพิ่มศักยภาพ สร้างรายได้ ขยายตลาด มีผู้ประกอบการเอสเอ็มอีไทยเข้าร่วมกว่า 21,000 ราย ขณะเดียวกัน ยังโดดเด่นด้านธรรมาภิบาล คํานึงถึงกลุ่มผู้มีส่วนได้เสีย ยึดคุณธรรม โปร่งใส ตรวจสอบได้ รวมถึง ให้ความสําคัญด้านสิทธิมนุษยชน โดยเป็นสถาบันการเงินแห่งแรกที่ได้รับรางวัล“องค์กรต้นแบบด้านสิทธิมนุษยชน” จากกรมคุ้มครองสิทธิและเสรีภาพ กระทรวงยุติธรรม
นอกจากนั้น นางสาวนารถนารี รัฐปัตย์ กรรมการผู้จัดการ SME D Bank ได้รับรางวัล “สุดยอดผู้บริหารแห่งปี” สาขาส่งเสริมภาคธุรกิจ SME ยอดเยี่ยมแห่งปี จากผลงานโดดเด่นของการเป็นผู้บริหารยุคใหม่ พลิกโฉมองค์กรเติบโตก้าวกระโดด สามารถเป็นแกนกลางเชื่อมโยงการทํางาน ทั้งคณะกรรมการ ผู้บริหาร และพนักงาน ให้หลอมรวมเป็นหนึ่งเดียวอย่างไร้รอยต่อ อีกทั้ง นําระบบดิจิทัลมาเพิ่มประสิทธิภาพการทํางาน อํานวยความสะดวกให้ผู้ประกอบการเอสเอ็มอีเข้าถึงบริการของ SME D Bank ได้ง่ายทุกที่ทุกเวลา ส่งผลให้ตลอดระยะเวลา 3 ปีที่ผ่านมา แม้จะอยู่ในช่วงสถานการณ์โควิด-19 ทว่า SME D Bank ภายใต้การนําของนางสาวนารถนารี สามารถเติมทุนช่วยเหลือผู้ประกอบการเอสเอ็มอีได้กว่า 160,000 ล้านบาท ก่อให้เกิดเงินหมุนเวียนในระบบเศรษฐกิจไทยกว่า 735,000 ล้านบาท รักษาการจ้างงานได้กว่า 629,000 อัตรา มีส่วนสําคัญให้ผู้ประกอบการเอสเอ็มอีไทย สามารถประคับประคองรักษาธุรกิจ ก้าวผ่านวิกฤตโควิด-19 ได้ด้วยดี และพร้อมจะเดินหน้าต่อไปสู่การเติบโตอย่างเข้มแข็งและยั่งยืนในอนาคต
รัฐบาลไทย-ข่าวทำเนียบรัฐบาล-กระทรวงเกษตรฯจัดรวมพลเกษตรกรและองค์กรเกษตรกรเสริมความรู้ สร้างความพร้อมสู่การเป็นผู้ประกอบการด้านการเกษตร
วันพฤหัสบดีที่ 23 กุมภาพันธ์ 2566
กระทรวงเกษตรฯจัดรวมพลเกษตรกรและองค์กรเกษตรกรเสริมความรู้ สร้างความพร้อมสู่การเป็นผู้ประกอบการด้านการเกษตร
กระทรวงเกษตรฯจัดรวมพลเกษตรกรและองค์กรเกษตรกรเสริมความรู้ สร้างความพร้อมสู่การเป็นผู้ประกอบการด้านการเกษตร
ดร.เฉลิมชัย ศรีอ่อนรัฐ มนตรีว่าการกระทรวงเกษตรและสหกรณ์ เป็นประธานเปิดโครงการสัมมนาเพิ่มศักยภาพเกษตรกรและองค์กรเกษตรกรสู่การเป็นผู้ประกอบการด้านการเกษตร (Agri – Entrepreneur) ที่จัดขึ้นระหว่างวันที่ 22 – 24 กุมภาพันธ์ 2566 ณ โรงแรมทีเคพาเลซแอนด์คอนเวนชั่น กรุงเทพมหานคร ซึ่งการจัดงานดังกล่าวมีวัตถุประสงค์เพื่อขับเคลื่อนการพัฒนาเกษตรกรและองค์กรเกษตรกรและเชื่อมโยงภาคีเครือข่ายสู่การเป็นผู้ประกอบการด้านการเกษตรและเผยแพร่ผลงานดีเด่นของเกษตรกรและองค์กรเกษตรกรให้ประจักษ์ต่อสาธารณะโดยมีผู้เข้าร่วมการสัมมนาประกอบด้วยผู้นํากลุ่มแม่บ้านเกษตรกรผู้นํากลุ่มส่งเสริมอาชีพการเกษตรผู้นํากลุ่มยุวเกษตรกรระดับอุดมศึกษา Smart Farmer ต้นแบบผู้แทนอาสาสมัครเกษตรหมู่บ้าน (อกม.) และวิทยากรเจ้าหน้าที่ส่งเสริมการเกษตรทั้งส่วนภูมิภาคและส่วนกลาง
รัฐมนตรีว่าการกระทรวงเกษตรและสหกรณ์ กล่าวว่ากระทรวงเกษตรและสหกรณ์ยังคงเน้นย้ําให้ทุกหน่วยงานทํางานในเชิงรุกมากขึ้นโดยให้นําเอาเทคโนโลยีนวัตกรรมและผลสําเร็จจากการวิจัยมาขยายผลเพื่อให้เกษตรกรสามารถลดเพิ่มมูลค่าสินค้าเกษตร ลดต้นทุน เพิ่มผลผลิต รักษาคุณภาพ และผลิตสินค้าตรงตามความต้องการของตลาดตลอดจนบูรณาการการทํางานทั้งภายในกระทรวงหน่วยงานภาครัฐอื่นๆภาคเอกชนและทุกภาคส่วนเพื่อสร้างความเข้มแข็งให้กับภาคการเกษตรโดยการสร้างเครื่องมือและโอกาสให้พี่น้องเกษตรกรสร้างความเข้มแข็งให้กับเกษตรกรและองค์กรเกษตรอย่างต่อเนื่องนอกจากนี้ยังมุ่งเน้นในการสร้างความเข้มแข็งให้กับสถาบันเกษตรกรเพื่อพัฒนาต่อยอดให้เป็นผู้ประกอบการด้านการเกษตรมุ่งผลักดันและขับเคลื่อนการพัฒนาเกษตรกรให้เป็น Smart Farmer และองค์กรเกษตรกรให้เป็น Smart Group พร้อมทั้งยกระดับสู่การเป็นผู้ประกอบการด้านการเกษตรโดยเกษตรกรยุคใหม่ต้องก้าวทันและใช้ประโยชน์จากเทคโนโลยีนวัตกรรมและความคิดสร้างสรรค์ในการสร้างมูลค่าให้กับสินค้าเกษตรและบริการการขยายช่องทางการตลาดการสร้างตราสินค้าให้เป็นที่ยอมรับและการใช้ประโยชน์จากทรัพย์สินทางปัญญาในเชิงพาณิชย์รวมทั้งการปรับตัวสู่ธุรกิจรูปแบบใหม่ๆในการขับเคลื่อนธุรกิจ
ด้านนายเข้มแข็ง ยุติธรรมดํารง อธิบดีกรมส่งเสริมการเกษตร กล่าวว่าในปี 2566 กรมส่งเสริมการเกษตรจะดําเนินการยกระดับเตรียมความพร้อมให้กับกลุ่มส่งเสริมอาชีพการเกษตรกลุ่มแม่บ้านเกษตรกรกลุ่มยุวเกษตรกรในระดับอุดมศึกษาเพื่อให้มีทักษะการเป็นผู้ประกอบการด้านการเกษตรเบื้องต้นพร้อมทั้งส่งเสริมการผลิตเพื่อสร้างความมั่นคงด้านอาหารในครัวเรือนเกษตรกรและชุมชนส่งเสริมงานเคหกิจเกษตรในครัวเรือนเกษตรสูงวัยและการเสริมสร้างความเข้มแข็งของอาสาสมัครเกษตรหมู่บ้าน (อกม.) เพื่อเป็นกลไกสนับสนุนการขับเคลื่อนงานของกระทรวงเกษตรและสหกรณ์และกรมส่งเสริมการเกษตรในระดับพื้นที่ตลอดจนการพัฒนาเกษตรกรปราดเปรื่อง (Smart Farmer) ให้เป็นผู้ประกอบการเกษตรที่มีการบริหารจัดการการเกษตรด้วยเทคโนโลยีสมัยใหม่ความคิดสร้างสรรค์และนวัตกรรมสามารถพึ่งพาตนเองได้และเป็นผู้นําทางการเกษตรสร้างเครือข่ายความร่วมมือเพื่อขับเคลื่อนงานส่งเสริมการเกษตรและองค์กรเกษตรกรให้มีความเข้มแข็งมีรายได้เพียงพอมีคุณภาพชีวิตที่ดีมีความมั่นคงในอาชีพและดําเนินงานด้านการเกษตรได้อย่างมีประสิทธิภาพจนทําให้ชุมชนเติบโตทางเศรษฐกิจจากฐานการเกษตรได้อย่างมั่นคงและยั่งยืน
รัฐบาลไทย-ข่าวทำเนียบรัฐบาล-กรมการขนส่งทางราง ร่วมกับสถาบันวิจัยและพัฒนาเทคโนโลยีระบบราง ลงพื้นที่จังหวัดระยอง-จันทบุรี ผลักดันการขนส่งสินค้าทางรางแบบควบคุมอุณหภูมิ (Cold Chain Logistics)
วันพุธที่ 1 มีนาคม 2566
กรมการขนส่งทางราง ร่วมกับสถาบันวิจัยและพัฒนาเทคโนโลยีระบบราง ลงพื้นที่จังหวัดระยอง-จันทบุรี ผลักดันการขนส่งสินค้าทางรางแบบควบคุมอุณหภูมิ (Cold Chain Logistics)
ลดต้นทุน ลดเวลา เพิ่มปริมาณการส่งออกสินค้าเกษตรไทยสู่เวทีตลาดโลก
วันนี้ (1 มีนาคม 2566) นายอธิภู จิตรานุเคราะห์ รองอธิบดีกรมการขนส่งทางราง กระทรวงคมนาคม ลงพื้นที่กํากับติดตามแก้ไขปัญหาอุปสรรคการขนส่งสินค้าทางรางที่จังหวัดระยอง - จันทบุรี ร่วมกับสถาบันวิจัยและพัฒนาเทคโนโลยีระบบราง (สทร.) และคณะตรวจเยี่ยมจากกรมการขนส่งทางราง สํารวจความต้องการของผู้ประกอบกิจการขนส่งทางรางแบบควบคุมอุณหภูมิ (Cold Chain Logistics) เพื่อส่งเสริมการเพิ่มปริมาณการขนส่งสินค้าทางราง ให้มีมาตรฐานและรองรับความต้องการของตลาดโลกที่มีแนวโน้มสูงขึ้นอย่างต่อเนื่อง ยกระดับการส่งออกของประเทศไทยให้สามารถแข่งขันได้ในระดับนานาชาติ
การลงพื้นที่ในครั้งนี้ กรมการขนส่งทางราง สถาบันวิจัยและพัฒนาเทคโนโลยีระบบราง ร่วมด้วยนายณรงค์ ชูสลับ นายสถานีรถไฟมาบตาพุด เจ้าหน้าที่จากบริษัท เก้าเจริญ เทรน ทรานสปอร์ต จํากัด และสํานักวิจัยและพัฒนาการเกษตรเขตที่ 6 ได้มีการหารือในเรื่องกระบวนการการขนส่งสินค้าทางราง แบบควบคุมอุณหภูมิ พร้อมรวบรวมปัญหาอุปสรรคและหาแนวทางแก้ไขในกระบวนการการขนส่งสินค้าทางรางแบบควบคุมอุณหภูมิ เพื่อเตรียมความพร้อมรองรับการขนส่งผลไม้ผ่านระบบการขนส่งทางรางเพิ่มขึ้น อันก่อให้เกิดการลดต้นทุนการขนส่ง ลดระยะเวลาในการขนส่ง ทําให้สินค้าเกษตร ผัก ผลไม้ ซึ่งเป็นที่ต้องการในตลาดต่างประเทศมีปริมาณการส่งออกเพิ่มขึ้น และมีคุณภาพตามมาตรฐานกําหนด โดยเฉพาะผลผลิตทุเรียนของประเทศไทยมีแนวโน้มเพิ่มสูงขึ้นอย่างต่อเนื่องทุกปี ในปี 2565 มีปริมาณผลผลิต 1,250,000 ตัน ปริมาณการส่งออกทุเรียน 916,671 ตัน และมูลค่าการส่งออกทุเรียน 125,787 ล้านบาท ส่วนมากส่งออกทุเรียนไปจีน จํานวน 878,721 ตัน และมีมูลค่าการส่งออกทุเรียนไปจีน จํานวน 120,922 ล้านบาท ซึ่งทุเรียนสดมีปริมาณและมูลค่าการส่งออกมากที่สุด รองลงมาคือ ทุเรียนแช่เย็นจนแข็ง โดยสํานักงานเศรษฐกิจการเกษตรคาดการณ์แนวโน้มผลผลิตทุเรียนของประเทศไทยในปี 2566 จะมีทุเรียนรวมทั้งประเทศประมาณ 1,492,819 ตัน
โดยสถาบันวิจัยและพัฒนาเทคโนโลยีระบบรางอยู่ระหว่างผลิตต้นแบบตู้คอนเทนเนอร์ควบคุมอุณหภูมิตามมาตรฐานให้พร้อมทดสอบใช้งานรองรับการขนส่งทุเรียนจากภาคใต้ซึ่งจะมีผลผลิตปลายปี
การส่งเสริมการเพิ่มปริมาณการขนส่งสินค้าแบบควบคุมอุณหภูมิผ่านการขนส่งทางราง จะช่วยเพิ่มขีดความสามารถในการแข่งขันของประเทศ รวมทั้ง งานวิจัยและโครงการความร่วมมือระหว่างภาคเอกชนและภาครัฐดังกล่าว ถือเป็นจุดสําคัญในการการส่งเสริมสนับสนุนผู้ประกอบการให้ปรับเปลี่ยนรูปแบบมาใช้การขนส่งทางรางมากขึ้น ก่อให้เกิดการสร้างศักยภาพทั้งการเดินทางการขนส่งทางราง ทําให้เกิดความคุ้มค่าในการใช้ประโยชน์จากโครงสร้างพื้นฐานทางรางได้อย่างเต็มประสิทธิภาพ
รัฐบาลไทย-ข่าวทำเนียบรัฐบาล-"ชัยวุฒิ" ผลักดันแก้ปัญหา online scams ในเวทีการประชุมระหว่างประเทศ
วันพุธที่ 1 มีนาคม 2566
"ชัยวุฒิ" ผลักดันแก้ปัญหา online scams ในเวทีการประชุมระหว่างประเทศ
"ชัยวุฒิ" ผลักดันแก้ปัญหา online scams ในเวทีการประชุมระหว่างประเทศ
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคมได้เข้าร่วมการประชุม GSMA Ministerial Programme ภายใต้งาน Mobile World Congress 2023 (MWC 2023) ณ เมืองบาร์เซโลนา ราชอาณาจักรสเปน โดยในการประชุมดังกล่าว ได้มีการหารือกับผู้บริหาร GSMA และผู้บริหารบริษัท OneWeb ถึงแนวทางความร่วมมือในอนาคตระหว่างภาครัฐและภาคเอกชน ด้านการพัฒนาโทรคมนาคมและเทคโนโลยีสารสนเทศ รวมถึงเทคโนโลยีดิจิทัลในประเทศไทยตลอดจนได้ผลักดันแนวทางความร่วมมือในการแก้ปัญหา online scams
นอกจากนี้ รัฐมนตรีว่าการกระทรวงฯ ได้หารือกับผู้ประกอบการด้านเทคโนโลยีและ startups ภายในงาน MWC ซึ่งเป็นงานระดับโลกที่จัดขึ้นเป็นประจําทุกปี และมีชื่อเสียงที่สุดในวงการอุตสาหกรรมโทรศัพท์เคลื่อนที่ และมีนิทรรศการด้านเทคโนโลยีโทรคมนาคมของบริษัทชั้นนําทั่วโลกเข้าร่วม โดยในปีนี้มีหัวข้อหลักสําคัญ (Theme) คือ 5G Acceleration, Metaverse, AI และ Digital Everything
ขณะที่ นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ได้เข้าร่วมการประชุมกับผู้บริหารสหภาพโทรคมนาคมระหว่างประเทศ หรือ ITU และรัฐมนตรีด้าน ICT/ดิจิทัลจากประเทศต่าง ๆ โดยได้ยกหัวข้อแนวทางความร่วมมือในการแก้ปัญหา online scams ในที่ประชุม ซึ่งปัญหานี้เป็นปัญหาที่เกิดขึ้นในทุกประเทศทั่วโลก โดยในที่ประชุมมีรัฐมนตรีด้านไอซีที/ดิจิทัลเข้าร่วมการประชุม ประมาณ 20 ประเทศ อาทิ สวีเดน แอฟริกาใต้ อินเดีย อูกานดา อาเจนติน่า ปาเลสไตน์ ไนจีเรีย กัมพูชา และไทย
___________________
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เดินทางเข้าร่วมการประชุมและศึกษาดูงานด้านการวิจัยเกษตร ณ ราชอาณาจักรนิวซีแลนด์
วันพุธที่ 1 มีนาคม 2566
รองปลัดกระทรวงเกษตรและสหกรณ์เดินทางเข้าร่วมการประชุมและศึกษาดูงานด้านการวิจัยเกษตร ณ ราชอาณาจักรนิวซีแลนด์
รองปลัดกระทรวงเกษตรและสหกรณ์เดินทางเข้าร่วมการประชุมและศึกษาดูงานด้านการวิจัยเกษตร ณ ราชอาณาจักรนิวซีแลนด์
วันที่ 24 กุมภาพันธ์ – 1 มีนาคม 2566 ปลัดกระทรวงเกษตรและสหกรณ์มอบหมายให้รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เดินทางเข้าร่วมการประชุมและศึกษาดูงานด้านการวิจัยเกษตร ณ ราชอาณาจักรนิวซีแลนด์ ร่วมกับคณะกรรมการ คณะผู้บริหาร และเจ้าหน้าที่จากสํานักงานพัฒนาการวิจัยการเกษตร (องค์การมหาชน) (สวก.) โดยมีนายชวลิต ชูขจร ประธานกรรมการ สวก. เป็นหัวหน้าคณะ
การประชุมและศึกษาดูงานดังกล่าวมีวัตถุประสงค์เพื่อให้คณะกรรมการ และคณะผู้บริหาร สวก. เข้าร่วมศึกษาแนวทางการดําเนินการและการจัดการด้านการวิจัยการเกษตร รวมถึงเข้าหารือกับหน่วยงานด้านการเกษตรในประเทศนิวซีแลนด์ ได้แก่ School of Agriculture and Environment แห่งมหาวิทยาลัย Massey, สหกรณ์โคนม Livestock Improvement Corporation (LIC) และสหกรณ์โคนม Fonterra Cooperative Group เพื่อขยายขอบเขตการดําเนินงานและสร้างความร่วมมือ ด้านวิจัยการเกษตร และนํามาประยุกต์ใช้ในการพัฒนาการให้ทุนวิจัยการเกษตรของ สวก
รัฐบาลไทย-ข่าวทำเนียบรัฐบาล-เลขานุการ รมว.เกษตรฯ มอบทุนการศึกษาแก่บุตร-ธิดา สื่อมวลชนสายเกษตรประจำปี 2566
วันเสาร์ที่ 25 กุมภาพันธ์ 2566
เลขานุการ รมว.เกษตรฯ มอบทุนการศึกษาแก่บุตร-ธิดา สื่อมวลชนสายเกษตรประจําปี 2566
มุ่งหวังให้มีความรู้ความสามารถ และประสบความสําเร็จ เพื่อเป็นกําลังของชาติในอนาคตต่อไป
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เป็นประธานในพิธีมอบทุนการศึกษาแก่บุตร-ธิดา สื่อมวลชนสายเกษตรประจําปี 2566 จัดขึ้นโดยสมาคมสื่อมวลชนเกษตรแห่งประเทศไทย รวมพลครอบครัวคนข่าวเกษตร ณ ห้องประชุมอานนท์ กรมประมง โดยในปีนี้ได้จัดขึ้นเป็นปีที่ 14 และสมาคมฯ ยังได้รับการสนับสนุนงบประมาณจากหน่วยงานภาครัฐและเอกชน ด้วยดีมาโดยตลอด ซึ่งในปีนี้ สมาคมฯ ได้คัดเลือกบุตร-ธิดาของสมาชิกสมาคมสื่อมวลซนเกษตรแห่งประเทศไทย ตั้งแต่ระดับอนุบาลถึงระดับปริญญาตรี เข้ารับทุนการศึกษาทั้งหมด 51 ทุน ทุนละ 5,000 บาท รวมเป็นเงินทั้งสิ้น 255,000 บาท โดยผู้เข้ารับทุนทั้งหมด เป็นบุตร-ธิดา ของสื่อมวลชนสายเกษตร ทุกแขนง ทั้งสื่อสิ่งพิมพ์รายวัน สื่อวิทยุ สื่อโทรทัศน์ สื่อนิตยสาร และสื่อออนไลน์
เลขานุการรัฐมนตรีว่าการกระทรวงเกษตรและสหกรณ์ กล่าวว่า สื่อมวลชนเปรียบเสมือนเป็นทองหลังพระที่ทําให้งานของกระทรวงเกษตรฯ ไปสู่พี่น้องประชาชน ซึ่งตลอด 4 ปีที่ผ่านมาได้ร่วมงานกันเป็นอย่างดี จนทําให้กระทรวงเกษตรฯ ได้รับคําชื่นชมจากพี่น้องประชาชนว่าเป็นกระทรวงที่ดูแลพี่น้องประชาชนดีที่สุดในช่วงสถานการณ์โควิด-19 การจัดงานในวันนี้ จึงมีความยินดีอย่างยิ่งที่จะเป็นการให้ความรู้ ให้การศึกษา ซึ่งจะทําให้ลูกหลานมีความรู้ความสามารถที่จะพัฒนาประเทศ ในนามรัฐมนตรีว่าการกระทรวงเกษตรและสหกรณ์ ขอให้ลูกหลานทุกคนตั้งใจศึกษาเล่าเรียน และประสบความสําเร็จ เพื่อเป็นกําลังของชาติในอนาคตต่อไป
รัฐบาลไทย-ข่าวทำเนียบรัฐบาล-​รองโฆษกรัฐบาล ย้ำเตือนประชาชนอย่าหลงเชื่อทำใบขับขี่ปลอมทางออนไลน์ หากพบการปลอมแปลงใบขับขี่จะดำเนินคดีทุกราย โทษจำคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท
วันจันทร์ที่ 27 กุมภาพันธ์ 2566
27/02/2566
​รองโฆษกรัฐบาล ย้ําเตือนประชาชนอย่าหลงเชื่อทําใบขับขี่ปลอมทางออนไลน์ หากพบการปลอมแปลงใบขับขี่จะดําเนินคดีทุกราย โทษจําคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท
​รองโฆษกรัฐบาล ย้ําเตือนประชาชนอย่าหลงเชื่อทําใบขับขี่ปลอมทางออนไลน์ หากพบการปลอมแปลงใบขับขี่จะดําเนินคดีทุกราย โทษจําคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท
วันที่ 27 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ปัจจุบันมีกลุ่มมิจฉาชีพแอบอ้างว่าสามารถรับทําธุรกรรมกับกรมการขนส่งทางบก (ขบ.) ผ่านทางเพจเฟซบุ๊ก โดยเฉพาะรับทําหรือต่ออายุใบขับขี่รถยนต์ ซึ่งพฤติกรรมของกลุ่มมิจฉาชีพจะนํารูปตราสัญลักษณ์ ขบ. มาใส่ในรูปโปรไฟล์ หรือนํารูปภาพของผู้ที่ได้รับใบขับขี่มาแอบอ้าง เพื่อสร้างความน่าเชื่อถือ โดยจะโฆษณาหลอกลวงว่าสามารถออกใบขับขี่หรือต่ออายุใบขับขี่ โดยไม่ต้องเดินทางไปที่สํานักงานขนส่ง หรือใช้คําว่า “รับทําใบขับขี่ไม่ต้องสอบ ไม่ต้องอบรม รอรับได้เลย” และมีการเรียกเก็บค่าใช้จ่ายในการดําเนินการอยู่ที่ประมาณ 1,000 - 6,000 บาท เมื่อผู้เสียหายโอนเงินไปแล้วจะเรียกร้องให้โอนเงินเพิ่มอีกและเงียบหาย ไม่สามารถตามคืนได้หรือจะได้รับใบขับขี่ปลอม
นางสาวรัชดา เตือนประชาชนว่าอย่าหลงเชื่อหรือทําธุรกรรมกับทางเพจเฟซบุ๊กชวนเชื่อทําใขขับขี่เด็ดขาดนอกจากจะทําให้สูญเสียทรัพย์สินและเอกสารส่วนบุคคลแล้ว ยังเสี่ยงได้รับใบขับขี่ปลอม ซึ่งผู้หลงเชื่อจะมีความผิดตามประมวลกฎหมายอาญาความผิดฐานปลอมแปลงเอกสารทางราชการหรือใช้เอกสารราชการปลอม มีโทษจําคุกตั้งแต่ 6 เดือน - 5 ปี ปรับตั้งแต่ 10,000 - 100,000 บาท หรือทั้งจําทั้งปรับ ทั้งนี้ หากพบเพจเฟซบุ๊กปลอมขอให้กดรายงานบัญชีหรือเพจเฟซบุ๊ก (report) หรือสามารถแจ้งเบาะแสมายังกรมการขนส่งทางบกได้โดยตรง หรือ โทร.1584 ตลอด 24 ชั่วโมง กรมการขนส่งทางบกได้ติดตามดําเนินการเรื่องดังกล่าวอย่างจริงจังและต่อเนื่อง โดยได้แจ้งความดําเนินคดีไปแล้วหลายราย “
“การขอรับใบขับขี่ทุกชนิดมีมาตรฐานเดียวกันทั่วประเทศ ผู้ที่ต้องการขอรับใบขับขี่สามารถดําเนินการ ตั้งแต่การตรวจสอบเอกสาร การทดสอบสมรรถภาพร่างกาย การอบรม การทดสอบข้อเขียน การทดสอบขับรถ ที่สํานักงานขนส่งหรือโรงเรียนสอนขับรถที่รับรองโดยกรมการขนส่งทางบก และการถ่ายรูปเพื่อออกใบอนุญาตขับรถต้องมาดําเนินการได้ที่สํานักงานขนส่งเท่านั้น” นางสาวรัชดา ย้ํา
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯชื่นชมผลงาน ทัพนักกีฬายูยิตสู (Ju-jitsu) ไทย ทำผลงานได้อย่างยอดเยี่ยม ในการแข่งขันยูยิตสูชิงแชมป์เอเชียครั้งที่ 7 ที่กรุงเทพฯ ได้อันดับ 1 จาก 30 ประเทศ
วันพุธที่ 1 มีนาคม 2566
01/03/2566
โฆษกรัฐบาลเผย นายกฯชื่นชมผลงาน ทัพนักกีฬายูยิตสู (Ju-jitsu) ไทย ทําผลงานได้อย่างยอดเยี่ยม ในการแข่งขันยูยิตสูชิงแชมป์เอเชียครั้งที่ 7 ที่กรุงเทพฯ ได้อันดับ 1 จาก 30 ประเทศ
โฆษกรัฐบาลเผย นายกฯชื่นชมผลงาน ทัพนักกีฬายูยิตสู (Ju-jitsu) ไทย ทําผลงานได้อย่างยอดเยี่ยม ในการแข่งขันยูยิตสูชิงแชมป์เอเชียครั้งที่ 7 ที่กรุงเทพฯ ได้อันดับ 1 จาก 30 ประเทศ ป้องกันตําแหน่งเจ้าเหรียญทอง และรับถ้วยคะแนนรวมประจําการแข่งขันไปครองอีกสมัย
วันที่ 1 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีกับทัพนักกีฬายูยิตสู ทีมชาติไทย เข้าร่วมการแข่งขันยูยิตสูชิงแชมป์เอเชียครั้งที่ 7 (the 7th Asian Championship) ระหว่างวันที่ 24-28 กุมภาพันธ์ 2566 กรุงเทพมหานคร ประเทศไทย ซึ่งการแข่งขันนี้ มีผู้เข้าร่วมการแข่งขันกว่า 600 คน จาก 30 ประเทศ โดยทางทัพนักกีฬาไทยทําผลงานได้ยอดเยี่ยม คงตําแหน่งเจ้าเหรียญทอง และถ้วยคะแนนรวมประจําการแข่งขันยังเป็นของนักกีฬาไทยอีกสมัย
โฆษกประจําสํานักนายกรัฐมนตรี เปิดเผยว่า ทัพนักกีฬายูยิตสูไทย เอาชนะคู่แข่งจากการแข่งขันหลากหลายประเภท อาทิ ประเภทดูโอ้คลาสสิกคู่ผสม ประเภทดูโอ้คลาสสิกหญิง ประเภทดูโอ้คลาสสิกชาย ประเภทฟูลคอนแท็ก 48 กิโลกรัมหญิง ประเภทฟูลคอนแท็ก 57 กิโลกรัมหญิง ประเภทไฟต์ติ้ง 48 กิโลกรัมหญิง ประเภทไฟต์ติ้ง 63 กิโลกรัมหญิง ประเภทไฟต์ติ้ง 70 กิโลกรัมหญิง ประเภทไฟต์ติ้ง 94 กิโลกรัมชาย และ ประเภทดูโอ้โชว์หญิง โดยทัพนักกีฬายูยิตสูไทย ได้ชัยชนะรับเหรียญทองมาได้จากทุกรายการที่กล่าวไปข้างต้น ซึ่งโดยสรุปการแข่งขันครั้งนี้ ทัพนักกีฬายูยิตสูไทย ทําไ ด้ทั้งหมด 16 เหรียญทอง 11 เหรียญเงิน และ 16 เหรียญทองแดง ถือว่าไทยเป็นเจ้าเหรียญรางวัลสําหรับการแข่งขันในครั้งนี้
“นายกรัฐมนตรี ชื่นชมผลงานของ ทัพนักกีฬายูยิตสูไทย ที่ทําผลงานการแข่งขันออกมาได้อย่างยอดเยี่ยม ครองเจ้าเหรียญทองและถ้วยคะแนนรวมจากรายการแข่งขันยูยิตสูชิงแชมป์เอเชียครั้งที่ 7 (the 7th Asian Championship) นายกรัฐมนตรีขอบคุณนักกีฬายูยิตสูไทยทุกคน ที่ตั้งใจฝึกซ้อม และร่วมการแข่งขันอย่างสุดความสามารถ รวมไปถึงผู้ที่มีส่วนเกี่ยวข้อง ตลอดจน ผู้มีส่วนในการจัดการแข่งขันที่ประเทศไทย ” นายอนุชาฯกล่าว
รัฐบาลไทย-ข่าวทำเนียบรัฐบาล-​เตือน! ห้ามนำน้ำมันกัญชาเข้าฮ่องกง ฝ่าฝืนมีโทษจำคุก 7 ปี และปรับสูงสุด 4.5 ล้านบาท
วันพฤหัสบดีที่ 23 กุมภาพันธ์ 2566
23/02/2566
​เตือน! ห้ามนําน้ํามันกัญชาเข้าฮ่องกง ฝ่าฝืนมีโทษจําคุก 7 ปี และปรับสูงสุด 4.5 ล้านบาท
​เตือน! ห้ามนําน้ํามันกัญชาเข้าฮ่องกง ฝ่าฝืนมีโทษจําคุก 7 ปี และปรับสูงสุด 4.5 ล้านบาท
วันที่ 23 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลฮ่องกงได้ออกมาตรการดึงดูดนักท่องเที่ยว ซึ่งคาดว่าจะได้รับความสนใจจากนักท่องเที่ยวทั่วโลกรวมถึงชาวไทย ที่ขณะนี้มีการเดินทางไปเที่ยวต่างประเทศเพิ่มขึ้นอย่างมาก อย่างไรก็ตามขอย้ําเตือนให้ผู้ที่จะเดินทางทําความเข้าใจกับข้อห้ามต่างๆของประเทศนั้นๆด้วย
สําหรับการเดินทางไปยังฮ่องกง นางสาวรัชดา กล่าวว่า กระทรวงการต่างประเทศ ได้แจ้งเตือนคนไทยห้ามนําน้ํามันกัญชาเข้าฮ่องกงเด็ดขาด เนื่องจากน้ํามันกัญชาเป็นสารเสพติดต้องห้ามในฮ่องกง หากมีไว้ในครอบครอง ต้องโทษจําคุก 7 ปี และปรับสูงสุด 4.5 ล้านบาท และหากผลิต นําเข้า หรือส่งออกไปฮ่องกง มีโทษหนักจําคุกตลอดชีวิต
"รัฐบาลห่วงใยคนไทยที่ต้องการเดินทางไปเที่ยวฮ่องกง ขออย่าฝ่าฝืนกฎหมายฮ่องกง หากต้องการความช่วยเหลือในฮ่องกง สามารถติดต่อ สถานกงสุลใหญ่ ณ เมืองฮ่องกง โทร +852 6821 1545-6
E-mail: [emailprotected] หรือ Facebook: Royal Thai Consulate-General, Hong Kong" นางสาวรัชดา กล่าว
รัฐบาลไทย-ข่าวทำเนียบรัฐบาล-รฟม. ให้การต้อนรับคณะผู้เข้ารับการอบรมและเจ้าหน้าที่หลักสูตร นักบริหารการป้องกันและปราบปรามยาเสพติดระดับต้น รุ่นที่ 15
วันพุธที่ 1 มีนาคม 2566
รฟม. ให้การต้อนรับคณะผู้เข้ารับการอบรมและเจ้าหน้าที่หลักสูตร นักบริหารการป้องกันและปราบปรามยาเสพติดระดับต้น รุ่นที่ 15
ในโอกาสศึกษาดูงานด้านการบริหารจัดการนวัตกรรม และศูนย์ข้อมูลข่าวสารของ รฟม.
นายสาโรจน์ ต.สุวรรณ รองผู้ว่าการ (กลยุทธ์และแผน) การรถไฟฟ้าขนส่งมวลชนแห่งประเทศไทย (รฟม.) พร้อมด้วย นายถนอม รัตนเศรษฐ ผู้ช่วยผู้ว่าการ รฟม.กระทรวงคมนาคมได้ให้การต้อนรับ นายศิริสุข ยืนหาญ ผู้อํานวยการสถาบันพัฒนาบุคลากรด้านการป้องกันและปราบปรามยาเสพติด สํานักงานคณะกรรมการป้องกันและปราบปรามยาเสพติด (ป.ป.ส.) และคณะผู้เข้ารับการอบรมและเจ้าหน้าที่หลักสูตร นักบริหารการป้องกันและปราบปรามยาเสพติดระดับต้น (นบต.ปปส.) รุ่นที่ 15 จํานวน 54 คน เนื่องในโอกาสเข้าศึกษาดูงานด้านการบริหารจัดการนวัตกรรม และเยี่ยมชมศูนย์ข้อมูลข่าวสารของ รฟม.
ในโอกาสนี้ รฟม. ได้นําเสนอภาพรวมการดําเนินงานด้านการบริหารจัดการนวัตกรรม ตามแผนแม่บทการจัดการนวัตกรรม ปีงบประมาณ 2564 - 2570 ผ่านการขับเคลื่อนภารกิจสนับสนุนการให้บริการรถไฟฟ้าและระบบเชื่อมต่อด้วยเทคโนโลยีและนวัตกรรม มุ่งสู่การเป็นองค์กรด้านนวัตกรรมรถไฟฟ้าขนส่งมวลชน และสร้างวัฒนธรรมด้านนวัตกรรมภายในองค์กร ให้เกิดขึ้นอย่างเป็นรูปธรรม
จากนั้น รฟม. ยังได้นําเสนอข้อมูลภาพรวมการดําเนินงานของศูนย์ข้อมูลข่าวสารของ รฟม. ซึ่งมีแนวทางการปฏิบัติตามพระราชบัญญัติข้อมูลข่าวสารของราชการ พ.ศ. 2540 โดยยึดหลัก “เปิดเผยเป็นหลัก ปกปิดเป็นข้อยกเว้น” ตลอดจนการบริหารจัดการต่าง ๆ ในการให้บริการ เพื่ออํานวยความสะดวกให้แก่ประชาชน พร้อมกันนี้ รฟม. และคณะผู้เข้าศึกษาดูงาน ได้ร่วมสอบถามข้อมูลและแลกเปลี่ยนความคิดเห็นกันด้วยบรรยากาศอันดี ทั้งนี้ ประชาชนสามารถติดต่อศูนย์ข้อมูลข่าวสาร ได้ที่ ศูนย์ราชการสะดวก รฟม. อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ศูนย์ข้อมูล ข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ที่ Line @mrtacontactcenter และ Call Center 0 2716 4044 ในวันและเวลาราชการ
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-จุดความร้อนไทยวานนี้พุ่งสูงสุดถึง 2,269 จุด ในเขตพื้นที่ป่าอนุรักษ์พบมากกว่า 1 พันจุด
วันศุกร์ที่ 24 กุมภาพันธ์ 2566
จุดความร้อนไทยวานนี้พุ่งสูงสุดถึง 2,269 จุด ในเขตพื้นที่ป่าอนุรักษ์พบมากกว่า 1 พันจุด
จุดความร้อนไทยวานนี้พุ่งสูงสุดถึง 2,269 จุด ในเขตพื้นที่ป่าอนุรักษ์พบมากกว่า 1 พันจุด
GISTDA เผยข้อมูลจากดาวเทียมซูโอมิ เอ็นพีพี (Suomi NPP) ของระบบเวียร์ (VIIRS) ไทยพบจุดความร้อนวานนี้ (23 ก.พ. 2566) จํานวน 2,269 จุด ในขณะที่จุดความร้อนของประเทศเพื่อนบ้านอย่างสาธารณรัฐแห่งสหภาพเมียนมาร์ยังครองอันดับหนึ่งอยู่ที่ 3,142 จุด รองลงมาคือกัมพูชา 2,514 จุด, สปป.ลาว 1,582 จุด, เวียดนาม 371 จุด และมาเลเซีย 19 จุด
.
สําหรับจุดความร้อนในประเทศไทยส่วนใหญ่พบในพื้นที่ป่าอนุรักษ์ 1,016 จุด, พื้นที่ป่าสงวนแห่งชาติ 633 จุด, พื้นที่ชุมชนและอื่นๆ 239 จุด, พื้นที่เกษตร 217 จุด, พื้นที่เขต สปก. 144 จุด และพื้นที่ริมทางหลวง 20 จุด ในส่วนของจังหวัดที่พบจุดความร้อนมากที่สุด 5 อันดับคือ #กาญจนบุรี 357 จุด, #ตาก 182 จุด, #อุตรดิตถ์ 136 จุด, #ชัยภูมิ 135 จุด, #กําแพงเพชร 114 จุด ตามลําดับ
.
ส่วนค่าฝุ่น PM2.5 เมื่อตรวจสอบจากแอปพลิเคชัน “เช็คฝุ่น” เมื่อเวลา 10.00 น. พบว่าในหลายจังหวัดของพื้นที่ภาคตะวันออกเฉียงเหนือ อาทิ #อํานาญเจริญ #ยโสธร #ร้อยเอ็ด #มหาสารคาม #นครพนม อยู่ระดับที่เริ่มมีผลต่อสุขภาพ รวมถึงพื้นที่ของกรุงเทพมหานครด้วย แต่อย่างไรก็ตาม ก่อนออกจากบ้านควรสวมหน้ากากอนามัยทุกครั้งเพื่อป้องกันโรคระบบทางเดินหายใจที่อาจจะตามมา
.
สิ่งหนึ่งที่ต้องเฝ้าระวังที่มักจะมากับเหตุการณ์ไฟป่าและจุดความร้อนคือ PM 2.5 สถานการณ์การจุดความร้อนจากประเทศเพื่อนบ้านอาจส่งผลให้เกิด PM 2.5 ได้ในพื้นที่บริเวณชายแดนเนื่องจากได้รับอิทธิพจากประแสลมที่จะพัดผ่านเข้ามา ปัญหาไฟป่าหมอกควัน ส่งผลกระทบให้กับระบบต่างๆ ของประเทศมาโดยตลอด โดยเฉพาะระบบเศรษฐกิจ ระบบสังคม ดังนั้น ในอนาคตอันใกล้นี้ ประเทศไทยกําลังจะได้ใช้ระบบ THEOS-2 อย่างเต็มรูปแบบ ซึ่ง 1 ในภารกิจสําคัญของระบบนี้ คือการสํารวจ วิเคราะห์ และติดตามสถานการณ์ภัยพิบัติที่เกิดขึ้นหรือคาดว่าจะเกิดขึ้น ได้อย่างทันท่วงทีและแม่นยํา เพื่อการสนับสนุนข้อมูลสําคัญให้กับทุกหน่วยงานที่เกี่ยวข้องได้นําข้อมูลไปใช้วางแผน ป้องกัน บรรเทา และแก้ไขปัญหาได้ตรงจุดมากยิ่งขึ้น
.
อย่างไรก็ตาม รายละเอียดข้อมูลเฉพาะพื้นที่ท่านสามารถติดตามจากหน่วยงานหลักที่รับผิดชอบโดยตรงได้ GISTDA ยังคงติดตามและรายงานสถานการณ์อย่างต่อเนื่อง เพื่อเป็นข้อมูลให้กับทุกหน่วยงานที่เกี่ยวข้องได้นําไปใช้บริหารจัดการในพื้นที่
.
ท่านสามารถติดตามข้อมูลเพิ่มเติมได้ที่ https://fire.gistda.or.th และควรติดตามสถานการณ์ฝุ่น PM2.5 ผ่านแอปพลิเคชัน
รัฐบาลไทย-ข่าวทำเนียบรัฐบาล-หัวหน้าผู้ตรวจฯ เป็นสักขีพยานส่งมอบเครื่องจักรทำอิฐของโรงงานให้ชุมชนใกล้โรงงานศรีตรังฯ เมืองอุบล
วันพฤหัสบดีที่ 23 กุมภาพันธ์ 2566
23/02/2566
หัวหน้าผู้ตรวจฯ เป็นสักขีพยานส่งมอบเครื่องจักรทําอิฐของโรงงานให้ชุมชนใกล้โรงงานศรีตรังฯ เมืองอุบล
นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นสักขีพยานส่งมอบเครื่องจักรทําอิฐของโรงงานให้ชุมชนใกล้โรงงานศรีตรังฯ เมืองอุบล
วันนี้ 22 กุมภาพันธ์ 2566 เวลา 15.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และ นายวรรณเวทย์ ศิวารัตน์ อุตสาหกรรมจังหวัดอุบลราชธานี และข้าราชการสํานักงานอุตสาหกรรมจังหวัดอุบลราชธานี เข้าเยี่ยมชม บริษัท ศรีตรัง แอโกรอินดัสทรี จํากัด (มหาชน) ตั้งอยู่ใน อ.วาริชําราบ จ.อุบลราชธานี ประกอบกิจการผลิตยางแท่ง STR 20 โดยบริษัทฯ นําเสนอโครงการที่เกี่ยวข้องกับ การจัดการสิ่งแวดล้อม / CSR / ความปลอดภัย รวมทั้งการป้องกันและแก้ไขปัญหาเรื่องกลิ่นจากการประกอบการ เพื่อไม่ให้ส่งผลกระทบต่อชุมชนรอบโรงงาน
ทั้งนี้ หัวหน้าผู้ตรวจฯ ได้เป็นสักขีพยานในพิธีส่งมอบเครื่องมือและเครื่องจักรอุปกรณ์ สําหรับทําอิฐ S-brick “อิฐยั่งยืน อิฐรักษ์โลก”ของบริษัทฯ ที่นําขี้เถ้าไม้เบญจพรรณจากหม้อไอน้ําของโรงงานมาใช้ประโยชน์ และถ่ายทอดองค์ความรู้ให้ชุมชนสามารถทํา S-brick ได้ด้วยตนเอง เพื่อเป็นรายได้เสริม ในเบื้องต้นโรงงานดังกล่าว ยินดีรับซื้อ S-brick กลับมาใช้ และร่วมมือกับชุมชนในการหาช่องทางการตลาดในอนาคต อีกด้วย
รัฐบาลไทย-ข่าวทำเนียบรัฐบาล-โฆษกรัฐบาล เผย TasteAtlas จัดอันดับ “ชาไทยเย็น” ติด 1 ใน 10 เครื่องดื่มไม่มีแอลกอฮอล์ที่ได้รับคะแนนดีที่สุดในโลก ประจำปี 2023
วันเสาร์ที่ 25 กุมภาพันธ์ 2566
25/02/2566
โฆษกรัฐบาล เผย TasteAtlas จัดอันดับ “ชาไทยเย็น” ติด 1 ใน 10 เครื่องดื่มไม่มีแอลกอฮอล์ที่ได้รับคะแนนดีที่สุดในโลก ประจําปี 2023
(10 Best Rated Non-Alcoholic Beverages in the World)
วันนี้ (25 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า TasteAtlas ซึ่งเป็นเว็บไซต์ที่รวบรวมบทความและข้อมูลอาหารยอดนิยมทั่วโลกได้จัด 10 อันดับเครื่องดื่มไม่มีแอลกอฮอล์ที่ดีที่สุดในโลก ประจําปี 2023 (10 Best Rated Non-Alcoholic Beverages in the World) (https://www.tasteatlas.com/best-rated-non-alcoholic-beverages-in-the-world#!#modal) โดย “ชาไทยเย็น” ได้รับการจัดอันดับอยู่ในอันดับที่ 7 ของโลกสะท้อนเอกลักษณ์และวัฒนธรรมอาหารของไทยที่โดดเด่น ได้รับการยอมรับอย่างต่อเนื่อง ซึ่งในปี 2018 ชาเย็นไทย ก็ได้รับการจัดอันดับที่ 27 ใน 50 เครื่องดื่มที่อร่อยที่สุดในโลก (World’s 50 most delicious drinks) จากเว็บไซต์ CNN Travel เช่นเดียวกัน (https://edition.cnn.com/travel/article/most-delicious-drinks-world/index.html)
โฆษกประจําสํานักนายกรัฐมนตรีกล่าวว่า ผลการจัดอันดับดังกล่าวได้ให้รายละเอียดว่า ชาไทยเย็น ได้รับคะแนนโหวต 4.7 คะแนน จากคะแนนเต็ม 5 คะแนน โดยถือเป็นเครื่องดื่มที่ผสมผสานเข้ากันได้ดีระหว่างชาดําเข้มข้น นมข้นหวาน/จืด น้ําตาล และสมุนไพรเครื่องเทศต่าง ๆ ซึ่งเสิร์ฟพร้อมน้ําแข็ง โดยปัจจุบันจะพบชาไทยเย็นได้ ทั้งใน Street Food และร้านอาหารทั่วไป
ทั้งนี้ การจัดอันดับเครื่องดื่มไม่มีแอลกอฮอล์ที่ได้รับคะแนนสูงสุด 10 อันดับแรก ได้แก่ 1. Hong Kong-Style Milk Tea จากฮ่องกง 2. Aguas Frescas จากเม็กซิโก 3. Chai masala จากอินเดีย 4. Maghrebi Mint Tea จากเมืองอัลมัฆริบ (Maghreb) และโมร็อกโก 5. Horchata จากเม็กซิโก 6. Salep จากตุรกี 7. ชาไทยเย็น จากไทย 8. El submarino จากอาร์เจนตินา 9. Ristretto จากอิตาลี และ 10. Darjeeling จากอินเดีย
“นายกรัฐมนตรีเน้นย้ําถึงการส่งเสริม Soft power ประเภทต่าง ๆ ซึ่งมั่นใจว่าไทยไม่แพ้ชาติใดในโลก ซึ่งเอกลักษณ์ของอาหารไทยถือเป็นอีกหนึ่งปัจจัยสําคัญที่ช่วยเพิ่มมูลค่าทางเศรษฐกิจ รวมทั้งเป็นการตอกย้ําเป้าหมายของไทยในการขับเคลื่อนนโยบายครัวไทย สู่ครัวโลก ชูจุดเด่นด้านอาหารของไทยที่มีความหลากหลาย รสชาติอร่อย ซึ่งเป็นสิ่งนานาชาติให้การชื่นชมและยอมรับมาอย่างต่อเนื่อง ขณะเดียวกันยังสามารถต่อยอดไปสู่การส่งเสริมวัฒนธรรมและการท่องเที่ยวเชิงอาหาร (Gastronomy Tourism) ดึงดูดนักท่องเที่ยวเพื่อส่งเสริมการบริโภคได้เพิ่มเติมในอนาคต” นายอนุชาฯ กล่าว